20.9.2022
RO
Jurnalul Oficial al Uniunii Europene
C 361/13 Joi, 24 martie 2022
61.
invită Comisia și statele membre să se asigure că noul Fond european pentru afaceri maritime, pescuit și acvacultură va deveni operațional cât mai curând posibil și solicită Comisiei să depună urgent o propunere pentru a permite acordarea de ajutor de urgență din cadrul fondului și în perioade de criză precum războiul din Ucraina; îndeamnă la mobilizarea oricăror fonduri rămase din Fondul european pentru pescuit și afaceri maritime și solicită insistent Comisiei și statelor membre să accelereze aplicarea rezervei de ajustare la Brexit pentru a se asigura că sprijinul ajunge mai rapid în zonele afectate de Brexit;
62. îndeamnă Comisia să propună măsuri de urgență pentru sprijinirea pescuitului, a acvaculturii și a întregului lanț valoric (prelucrare, comerț cu amănuntul etc.) în UE; în acest context, solicită ca măsurile de urgență să includă: acordarea de despăgubiri operatorilor pentru pierderea veniturilor și costurile suplimentare, acordarea de sprijin pentru încetarea temporară a activităților de pescuit și sprijinirea organizațiilor de producători și a întregului lanț valoric al peștelui și fructelor de mare pentru a putea depozita temporar produsele pescărești și de acvacultură din Fondul european pentru afaceri maritime, pescuit și acvacultură, mărirea de la 10 % la 25 % a flexibilității anuale a cotelor, majorarea limitei ajutoarelor de stat până la 500 000 EUR pe navă în temeiul cadrului de minimis și includerea pescuitului și a acvaculturii în cadrul temporar de criză pentru măsurile de ajutor de stat; invită Comisia și statele membre să implementeze toate instrumentele disponibile ale politicii comune în domeniul pescuitului pentru stabilizarea piețelor;
63.
observă că ar trebui avute în vedere măsuri la nivelul întregului lanț de aprovizionare cu alimente pentru a se garanta că toate părțile interesate joacă un rol în creșterea rezilienței sectorului agroalimentar și al celui acvatic și că aceste măsuri trebuie să contribuie la scopurile și obiectivele tranziției UE către neutralitatea climatică până în 2050; consideră că, în concordanță cu aplicarea rapidă a Directivei privind practicile comerciale neloiale (8), ar trebui să se pună un accent deosebit pe viabilitatea agriculturii, pescuitului și acvaculturii și pe rolul semnificativ al comercianților cu amănuntul în asigurarea de venituri echitabile pentru producători, mai ales având în vedere presiunile generate de creșterea costului factorilor de producție, dar, în egală măsură, și responsabilitatea acestora de a se asigura că produsele alimentare rămân abordabile ca preț și accesibile pentru consumatori;
64.
invită Comisia să ia măsuri pentru a se asigura că dispozițiile privind ajutoarele de stat pentru agricultură, pescuit și acvacultură, inclusiv dispozițiile de minimis, le permit statelor membre să acorde sprijin rapid și flexibil operatorilor pentru a compensa creșterea costurilor generate de războiul din Ucraina; subliniază, în acest sens, că statele membre, în cadrul lor național, ar trebui să aibă în vedere și acordarea de asistență precum reducerea contribuțiilor la asigurările sociale, suspendarea sau reducerea anumitor impozite și extinderea împrumuturilor în contextul COVID-19; invită Comisia să se asigure că ajutoarele de stat nu duc la denaturarea concurenței și că sunt garantate condiții de concurență echitabile între statele membre;
65. solicită intensificarea acțiunilor la nivel internațional pentru a garanta că procesul decizional politic are în centrul său securitatea alimentară, pentru a evita penuria și a asigura securitatea nutrițională în țările cele mai vulnerabile, acordând prioritate utilizărilor alimentare ale produselor agricole și evitând obstacolele din calea comerțului internațional cu alimente;
66.
invită Comisia și statele membre să propună rapid o reuniune a Comitetului FAO pentru securitatea alimentară mondială, care ar trebui să fie forumul de coordonare primordial pe această temă, deoarece asigură o reprezentare incluzivă a tuturor statelor; invită Comisia și statele membre să se implice în acest forum pentru a asigura coordonarea internațională, în special în ceea ce privește stocurile, biocombustibilii și sprijinul financiar acordat țărilor importatoare;
67. consideră că ar putea fi necesare și schimbări semnificative ale modelelor de piață și de export, precum și o planificare serioasă pentru situații neprevăzute, cum ar fi autonomia producției de furaje a UE, debușeuri alternative pentru exporturi, o capacitate reactivă sporită, stocuri strategice de produse alimentare de bază, furaje și alte produse alimentare, autonomia la nivelul îngrășămintelor și a produselor de înlocuire, precum și informații clare privind modelele globale de transport pentru produsele agricole, piscicole și de acvacultură;
68. solicită accelerarea și consolidarea acțiunilor de reducere a risipei de alimente pentru a maximiza disponibilitatea alimentelor și utilizarea resurselor din UE pentru a îmbunătăți autonomia alimentară; subliniază necesitatea de a evita pierderea de alimente în timpul depozitării și în toate etapele lanțului de aprovizionare, de a facilita donarea de alimente prin punerea în aplicare coerentă a legislației privind răspunderea, de a încuraja recuperarea deșeurilor alimentare și de a dezvolta opțiuni alternative pentru comercianții cu amănuntul, inclusiv oferte de cumpărare la prețuri reduse și
(8)
JO L 111, 25.4.2019, p. 59.